b"\n_START_ARTICLE_\nMoranbong Band\n_START_SECTION_\nHist\xc3\xb2ria\n_START_PARAGRAPH_\nL'exist\xc3\xa8ncia del grup ha comportat l'acceptaci\xc3\xb3 d'articles de moda tals com minifaldilles i talons alts per les dones, i els seus pentinats curts s'han popularitzat entre les noies de Pyongyang. La banda es va convertir r\xc3\xa0pidament en un s\xc3\xadmbol cultural de l'obertura limitada a les influ\xc3\xa8ncies occidentals del jovent de Corea del Nord._NEWLINE_La seva fundaci\xc3\xb3 s'ha vist com un reconeixement a altres bandes anteriors de m\xc3\xbasica lleugera, com la Wangjaesan Light Music Band i la Pochonbo Electronic Ensemble. Les caracter\xc3\xadstiques de Moranbong Akdan suggereixen que \xc3\xa9s una resposta a l'\xc3\xa8xit de l'ona coreana de la m\xc3\xbasica pop contempor\xc3\xa0nia. Segons la Korean Central News Agency, \xc2\xabKim Jong-un va organitzar  Moranbong Akdan d'acord al nou segle, impulsada per un grandi\xc3\xb3s pla per aconseguir un gir dram\xc3\xa0tic en el camp de la literatura i les arts en aquest comen\xc3\xa7ament del nou segle de la ideologia Juche. La banda va ser formada per a realitzar concerts regulars televisats com a entreteniment\xc2\xbb._NEWLINE_El repertori del concert, dividit en dues parts, va incloure n\xc3\xbameros colorits tals com m\xc3\xbasica lleugera Arirang. El p\xc3\xbablic del 7 de juliol de 2012 estava compost per Choe Ryong-hae, Jang Song-thaek, Kim Ki-nam, Hyon Chol-hae, Kim Yang-gon, Kim Yong-il, Kim Phyong-hae, Choe Pu-il, Kim Myong-guk, Kim Yong-chol, Jo Kyong-chol i \xc2\xabfuncionaris, creadors, artistes, escriptors i periodistes d\xe2\x80\x99institucions educatives, liter\xc3\xa0ries i d\xe2\x80\x99art\xc2\xbb._NEWLINE_Moranbong Akdan es va presentar per primera el 27 d'abril de 2015. El concert va marcar l'\xc3\xbaltima aparici\xc3\xb3 p\xc3\xbablica del Ministre de les Forces Armades Populars Hyon Yong-chol. La l\xc3\xadder de la banda, Sonu Hyang-hui, tamb\xc3\xa9 va estar absent malgrat que l'actuaci\xc3\xb3 comptava amb peces instrumentals altament t\xc3\xa8cniques. Les can\xc3\xa7ons interpretades no eren pol\xc3\xadtiques i estaven influenciades per la m\xc3\xbasica popular occidental. No obstant aix\xc3\xb2, el grup tamb\xc3\xa9 va presentar una nova can\xc3\xa7\xc3\xb3 directament en lloan\xc3\xa7a a Kim Jong-un: \xc2\xabAnem a Baekdusan\xc2\xbb (\xea\xb0\x80\xeb\xa6\xac\xeb\x9d\xbc \xeb\xb0\xb1\xeb\x91\x90\xec\x82\xb0 \xec\x9c\xbc\xeb\xa1\x9c). _NEWLINE_Del 15 de juliol al 7 de setembre de 2015, el grup no va ser vist en p\xc3\xbablic ni en televisi\xc3\xb3 provocant rumors que s'havia dissolt, essent reempla\xc3\xa7ades per la Banda Chongbong. No obstant aix\xc3\xb2, el 7 de setembre el grup es va presentar davant d'una delegaci\xc3\xb3 estatal de Cuba juntament amb el Cor de l'Estat a Pyongyang, incloent la popular can\xc3\xa7\xc3\xb3 del nord \xc2\xabPyongyang Is Best\xc2\xbb i \xc2\xabGuantanamera\xc2\xbb per a la seva audi\xc3\xa8ncia cubana._NEWLINE_El desembre de 2015, el grup havia d'actuar en una s\xc3\xa8rie d'espectacles a Pequ\xc3\xadn per millorar les relacions entre Xina i Corea del Nord. No obstant aix\xc3\xb2, les actuacions foren cancel\xc2\xb7lades, segons l'ag\xc3\xa8ncia de not\xc3\xadcies xinesa Xinhua a causa de \xc2\xabproblemes de comunicaci\xc3\xb3 a nivell de treball\xc2\xbb._NEWLINE_Moranbong Akdan ha donat a con\xc3\xa8ixer can\xc3\xa7ons en lloan\xc3\xa7a a Kim Jong-un, amb lletres i v\xc3\xaddeos musicals, moltes de les quals divulguen la filosofia Songun. El Rodong Sinmun va imprimir la notaci\xc3\xb3 completa de les can\xc3\xa7ons a la seva primera plana per als militars de servei a l'Ex\xc3\xa8rcit Popular de Corea per a memoritzar-ne les melodies i les l\xc3\xadriques."